Nyhedsbrev August 2022
Kære læsere af Søborg nyhedsbrev.
Hermed nyhedsbrevet for August måned 2022
I dette nyhedsbrev kan du læse om:
· Nyt fra Søborg Privatskole og Skovbørnehave 
· Gymnastik – ny sæsonplan
· Byfest i Søborg Fredag 12. august
· Rock ved Ruinen (Boldbanen ved forsamlingshuset) Lørdag 13. august
· Nyt fra Kirken  

TAK FOR et meget vellykket Kræmmermarked 17/7-2022.
Tusind tak til de mange frivillige hjælpere ved årets kræmmermarked! 
Både de mange besøgende og kræmmerne virkede til at være meget glade for vores marked, der forventes at give et rigtigt pænt overskud.


Nyt fra Søborg Privatskole & Skovbørnehave
D. 10. august er første skoledag efter sommerferien. Der vil derfor være en del trafik både omkring kl. 8 og igen omkring kl. 9.00. 


Gymnastik – Ny sæsonplan
Vedlagt gymnastikkens sæsonplan for vinteren 2022-23! 
Yderligere oplysninger kan ses på hjemmesiden under gymnastik, de enkelte hold.


HUSK BYFESTEN ER RYKKET TIL FREDAG den 12. AUGUST
Byfesten afholdes i år om fredagen - men under fine forhold. Det vil sige, vi håber med en rigtig ølvogn, hvor der også er alkoholfri øl på tap, stort telt, masser af popcorn mv.
Alt er som det plejer: vi starter fra klokken 16, men man kommer når man har lyst. Der er legeland, dansegulv og live dansemusik. Stedet er boldbanen.
Husk at medbringe egen mad, og der vil være mulighed for at grille.  Der sælges drikkevarer mm, men ikke mad.
Alle der bor i Søborg, bruger Søborgs tilbud, eller af andre årsager føler sig tilknyttet til Søborg, og deres venner og familie er velkommen.

Til jer der plejer at hjælpe med at lave klar og rydde op. Det håber vi stadig, at I har lyst til. Der er mulighed for at hjælpe torsdag aften og fredag eftermiddag. Oprydning er fortsat søndag.

Følg evt. med på Vores Søborg



ROCK VED RUINEN LØRDAG DEN 13. AUGUST FRA KLOKKEN 13 - PÅ BOLDBANEN
Det er nok ikke gået ubemærket hen, at Idrætsforeningen prøver med noget nyt, nemlig en gratis musikfestival for ukendte / unsigned artister, der skriver deres eget musik.
Program og praktiske oplysninger kan læses på www.rockvedruinen.dk eller på Facebook under samme navn.
Vi kan stadig godt bruge nogle frivillige til vagt opgaver, i madboderne (pølser, sandwich / toast og indisk mad) og lidt i opvasken, da vi har købt genanvendelige ølglas.
Frivillige skal helst tilmelde sig via hjemmesiden, www.rockvedruinen.dk, da man her kan vælge hvor og hvornår, og vi får alle oplysninger.
Har du spørgsmål, så kontakt Kevin, Stina eller Anita

Vi glæder os til at se rigtige mange og få en god dag.

Følg evt. med på Vores Søborg


Gudstjenester i Søborg Kirke august 2022

Søndag d. 7. august 2022 kl. 10:30 Højmesse ved Sarah Auken
Søndag d. 21. august 2022 kl. 10:30 Højmesse ved Jøren Henrik Olesen

Onsdag den 3. august - Fællessang i kirken kl 17:00 - kl 18:00.
Erik B. Jensen spiller på klaveret til aftensang med sange fra højskolesangbogen 

Du er altid velkommen i kirken, den er åben hver dag fra 9 – 16. 

Husk også at tjekke vores hjemmeside for flere arrangementer. www.søborgkirke.dk
